നന്ദി കേടിന്റെ കഥ കവിതയിലാക്കി ജി സുധാകരന് തനിക്കെതിരെയുള്ള അന്വേഷണത്തിനും പാര്ട്ടിക്ക് മറുപടി കളമൊഴിയുന്നു എന്ന സൂചനയും കവിതയില് അറിയാം സുധാകരന്റെ നേട്ടവും കോട്ടവും ആലപ്പുഴ: തനിക്കെതിരായ പാര്ട്ടി അന്വേഷണത്തില് കവിതയിലൂടെ മറുപടി നല്കി രംഗത്ത് എത്തിയിരിക്കുകയാണ് മുന് മന്ത്രിയും സിപിഎം നേതാവുമായി ജി.സുധാകരന്. ഒരു വാരികയില് പ്രസിദ്ധീകരിച്ച നേട്ടവും കോട്ടവും എന്ന കവിതയിലാണ് സുധാകരന്റെ മറുപടി. ഒരു തരത്തിലും നന്ദി കിട്ടാത്ത പണികളാണ് ചെയ്തതതെന്നും നവാഗതര്ക്കായി വഴിമാറുന്നെന്നും സുധാകരന് കവിതയിലൂടെ വ്യക്തമാക്കി. തിരഞ്ഞെടുപ്പ് പ്രവര്ത്തന വീഴ്ചയില് സുധാകരനെതിരെ പാര്ട്ടി അന്വേഷണം നടക്കുന്നതിനിടെയാണ് അദ്ദേഹത്തിന്റെ രാഷ്ട്രീയ കവിത. കവിത എന്റെ ഹൃദയാന്തരങ്ങളില് മുളകള് പൊട്ടുന്നു കാലദേശാതീതയായ്, വളവും ഇട്ടില്ല വെള്ളവും ചാര്ത്തിയില്ലവഗണനയില് മുകളം കൊഴിഞ്ഞുപോയ് എന്ന വരിയില് തുടങ്ങുന്ന കവിതയുടെ നാലാം ഖണ്ഡികയാണ് രാഷ്ട്രീയ മറുപടിയായി വ്യാഖ്യാനിക്കുന്നത്. ഒരു തരത്തിലും നന്ദി കിട്ടാത്തൊരാ പണികളൊക്കെ നടത്തി ഞാനെന്റെയീ മഹിത ജീവിതം സാമൂഹ്യമായെന്നും പറയും സ്നേഹിതര് സത്യമെങ്കിലും വഴുതി മാറും. മഹാനിമിഷങ്ങളില് മഹിത സ്വപ്നങ്ങള് മാഞ്ഞു മറഞ്ഞുപോയ് അവകളൊന്നുമേ തിരികെ വരാനില്ല പുതിയ രൂപത്തില് വന്നാല് വന്നെന്നുമാം! സുധാകരന് കുറിച്ചു. തന്റെ ഇത്രയും കാല രാഷ്ട്രീയ ജീവിതം നന്ദി കെട്ടതായി പോയെന്ന് സുധാകന് കവിതയിലൂടെ വ്യക്തമാക്കുന്നത്. ആകാംക്ഷ ഭരിതരായ നവാഗതര്ക്ക് വഴി മാറുന്നെന്ന സൂചനയും നല്കി കൊണ്ടാണ് സുധാകരന് കവിത അവസാനിപ്പിക്കുന്നത്. രാഷ്ട്രീയ കേരളത്തില് ഏറെ വിവാദങ്ങള്ക്ക് വഴി മരുന്നിട്ടേക്കാവുന്ന കവിത എന്നാണ് നീരീക്ഷകര് വിലിയിരുത്തുന്നത്. പാര്ട്ടി കോണ്ഗ്രസും താഴെത്തട്ടിലുള്ള പാര്ട്ടി സമ്മേളനങ്ങളും ഉടന് തന്നെ വരാനിരിക്കെ ഈ കവിതയ്ക്ക് ഏറെ രാഷ്ട്രീയ മാനങ്ങളുണ്ടെന്നും വിലയിരുത്തലുണ്ട്.